open-index/open-wikipedia-markdown huggingface dataset:
Γιάροσλαβ Ντρόμπνι (ποδοσφαιριστής)

Ο **Γιάροσλαβ Ντρόμπνι** (*Jaroslav Drobný*, 18 Οκτωβρίου 1979) είναι Τσέχος τερματοφύλακας, διεθνής με την Εθνική Ελπίδων της χώρας του.

## Βιογραφικό

Ο Γιάροσλαβ Ντρόμπνι γεννήθηκε στις 18 Οκτωβρίου 1979 στην πόλη Počátky της Τσεχίας. Ως έφηβος ξεκίνησε το ποδόσφαιρο στην τοπική ομάδα "SK Chrudim", που αγωνιζόταν στη Β΄ κατηγορία και την επόμενη σεζόν μεταπήδησε στη "FC Vitkovice". Το 1999 υπέγραψε επαγγελματικό συμβόλαιο στην Τσέσκε Μπουντεγιόβιτσε (SK České Budějovice), ομάδα Α΄ κατηγορίας, με την οποία αγωνίστηκε τρία χρόνια ως το 2002.

Την περίοδο αυτή κλήθηκε στην Εθνική Ελπίδων της Τσεχίας, με την οποία αγωνίστηκε 18 φορές. Η συμμετοχή του στην Εθνική ομάδα τον έκανε γνωστό στην Ευρώπη και το 2002 πήρε μεταγραφή στον Πανιώνιο, στον οποίο προπονητής ήταν ο συμπατριώτης του Γιόζεφ Μπουμπένκο. Τα τέσσερα χρόνια της παραμονής του στη Νέα Σμύρνη ήταν τα πιο επιτυχημένα στην καριέρα του, όπως ο ίδιος ομολογεί. Αμέσως έγινε ο βασικός τερματοφύλακας της ομάδας και κέρδισε την εμπιστοσύνη και την αγάπη των φιλάθλων.

Με τον Πανιώνιο αγωνίστηκε στο Κύπελλο ΟΥΕΦΑ και έγινε περισσότερο γνωστός. Το 2005 αναζήτησε μεταγραφή σε ομάδα μεγαλύτερου πρωταθλήματος. Αρχικά πήγε στην αγγλική Φούλαμ ΦΚ, όπου ήταν άτυχος αφού ένας τραυματισμός δεν του επέτρεψε να καθιερωθεί ως βασικός. Το β΄ μισό της σεζόν δόθηκε δανεικός στην ολλανδική Ντεν Χάαγκ και την επόμενη χρονιά υπέγραψε στην Ίπσουιτς Τάουν. Ούτε εκεί πήρε θέση βασικού και κατέληξε δανεικός στη γερμανική ΦφΛ Μπόχουμ για το β΄ μισό της σεζόν από τον Ιανουάριο του 2007.

Με τη Μπόχουμ αγωνίστηκε σε 17 παιχνίδια της Μπούντεσλιγκα. Είχε μια αρκετά καλή παρουσία, με αποτέλεσμα να προσελκύσει το ενδιαφέρον της Χέρτα Βερολίνου, στην οποία μεταγράφηκε τον Ιούνιο του 2007. Αγωνίστηκε ως τη σεζόν 2009-10. Το 2010 πήρε μεταγραφή για το Αμβούργο.

Είναι μέλος της Εθνικής ανδρών της Τσεχίας αλλά δεν έχει αγωνιστεί ως τώρα, αφού τη θέση του βασικού κατέχει ο γνωστός τερματοφύλακας της Τσέλσι Πιέτρ Τσεχ.

## Καριέρα

## Εξωτερικοί σύνδεσμοι

* http://www.national-football-teams.com/v2/player.php?id=29303

Κατηγορία:Τσέχοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Χέρτα Βερολίνου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές ΑΝΤΟ Ντεν Χάαχ
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Ίπσουιτς Τάουν
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Εθνικής Τσεχίας Κ20
Κατηγορία:Ποδοσφαιριστές Εθνικής Τσεχίας Κ18
Κατηγορία:Ποδοσφαιριστές ΦφΛ Μπόχουμ
Κατηγορία:Ποδοσφαιριστές ΣΚ Ντιναμό Τσέσκε Μπουντεγιόβιτσε
Κατηγορία:Ξένοι ποδοσφαιριστές στην Ελλάδα
Θάλασσα (μυθολογία)

Η **Θάλασσα** κατά την Ελληνική Μυθολογία ήταν η ιδεατή ανθρωπόμορφη θεότητα της έννοιας του αλμυρού υγρού στοιχείου και προστάτιδα αυτού.

## Σύμφωνα με τη Μυθολογία
Ήταν κόρη κατ' άλλους της Γαίας και μόνο αυτής που κατά τον ίδιο τρόπο, δηλαδή μόνο από τις δημιουργικές δυνάμεις που κληρονόμησε από το Χάος, και χωρίς τη βοήθεια του Έρωτος, κυοφόρησε τον Ουρανό και τα Όρη. Κατ΄ άλλες μυθολογικές παραδόσεις η Θάλασσα ήταν κόρη του Αιθέρα και της Ημέρας, μητέρα των Ροδίων, των Τελχινών καθώς και της Αφροδίτης.

Παραστάσεις της θεότητας αυτής υπήρχαν ελάχιστες με σαφή υπεροχή του θεού Ποσειδώνα. Από τις πιο ονομαστές απ΄ αυτές ήταν, ήταν εκείνη στο Ναό του Ποσειδώνα στην αρχαία Κόρινθο που φερόταν η Θάλασσα, στη βάση συμπλέγματος του θεού Ποσειδώνα με την Αμφιτρίτη, να κρατά στην αγκαλιά της την κόρη της Αφροδίτη, περιστοιχιζόμενη από τις Νηρηίδες.

Το σύμπλεγμα αυτό ήταν αφιέρωμα του Ηρώδη του Αττικού.

## Πηγές
* *Νεώτερον Εγκυκλοπαιδικόν Λεξικόν Ηλίου* τομ. 9ος, σελ. 455.

## Γενεαλογικό δένδρο
Ελληνικές θαλάσσιες θεότητες

## Παραπομπές


Κατηγορία:Θαλάσσιες θεότητες της ελληνικής μυθολογίας
Λάντο Γκουργκενίτζε

Ο **Λάντο Γκουργκενίτζε** (*ვლადიმერ გურგენიძე*, 1970-) είναι Γεωργιανός πολιτικός, που υπήρξε πρωθυπουργός από τις 16 Νοεμβρίου του 2007 ως το φθινόπωρο του 2008, οπότε και παραιτήθηκε.

## Βιογραφικό
Γεννήθηκε στην Τιφλίδα στις 7 Δεκεμβρίου 1970 και έχει διπλή υπηκοότητα, από Γεωργία και από το Ηνωμένο Βασίλειο. Έκανε σπουδές στο Κρατικό Πανεπιστήμιο στην Τυφλίδα και στο κολέγιο του Μίντλμπερι και έγινε κάτοχος Μάστερ στη Διοίκηση Επιχειρήσεων από την Οικονομική Σχολή της Goizueta στο Πανεπιστήμιο του Ίμορι. Τα επόμενα χρόνια ανέλαβε διάφορες θέσεις σε οικονομικούς οργανισμούς και σε επιχειρήσεις στη Ρωσία και στο Ηνωμένο Βασίλειο. Είναι παντρεμένος και έχει 3 παιδιά.

## Ανέλιξη
Επέστρεψε στην Τιφλίδα το 2003 και εργάστηκε στην Τράπεζα της Γεωργίας (BOG) από το 2004 ως το 2006. Η Τράπεζα αυτή είναι η μόνη γεωργιανή εταιρεία που έχει εισαχθεί στο Χρηματιστήριο του Λονδίνου.

Τον Μάιο του 2006 εξελέγη Πρόεδρος του Διοικητικού Συμβουλίου της ιδιωτικής Γεωργιανής Τράπεζας. Μάλιστα επί της προεδρίας του, η τράπεζα αυτή σημείωσε αξιόλογη πρόοδο και κατέστη μία από τις κορυφαίες τράπεζες στη χώρα. 

Ο Γκουργκενίτζε βρέθηκε στο επίκεντρο της δημοσιότητας το 2006 όταν παρουσίασε το ριάλιτι σόου *Ο Υποψήφιος* στο κανάλι Rustavi 2. Στη διάρκεια των αντικυβερνητικών εκδηλώσεων το Νοέμβριο του 2007 άσκησε έντονη κριτική στην Αντιπολίτευση. 

## Πρωθυπουργία
Έχοντας κερδίσει την εύνοια του προέδρου Μιχαήλ Σαακασβίλι ο Γκουργκενίτζε διορίστηκε στην πρωθυπουργία στις 16 Νοεμβρίου του 2007 έπειτα από την παραίτηση του Ζουράμπ Νογαϊντέλι, για λόγους υγείας. Ο διορισμός του Γκουργκενίτζε εγκρίθηκε από το Κοινοβούλιο στις 22 Νοεμβρίου του ιδίου έτους. Την περίοδο της πρωθυπουργίας του ξέσπασε ο πόλεμος στη Νότια Οσετία.

## Παραίτηση
Ο Γκουργκενίτζε παραιτήθηκε από την πρωθυπουργία στις 28 Οκτωβρίου του 2008 και η θητεία του έλαβε τέλος επίσημα την 1η Νοεμβρίου του ίδιου έτους, όταν εγκρίθηκε ο διορισμός του διαδόχου του από το Κοινοβούλιο. Τον διαδέχθηκε ο Γκριγκόλ Μγκαλομπλισβίλι. 

## Παραπομπές


## Εξωτερικοί σύνδεσμοι
* Lado Gurgenidze: «London Can Do Without Me, Much Work in Georgian Banking» Συνέντευξη με το Γενικό Διευθυντή της Τράπεζας της Γεωργίας *24 Hours*. N202 (31) Πέμπτη, 24-2-2005.

Κατηγορία:Πρωθυπουργοί της Γεωργίας
Σημαία των Βρετανικών Παρθένων Νήσων

[thumb|250px|right|[Αρχείο:FIAV_110010.svg|23px Λόγος σημαίας: 1:2]]
[thumb|250px|right|[Αρχείο:FIAV_000100.svg|23px Λόγος: 1:2]]
thumb|250px|Σημαία του Κυβερνήτη των Βρετανικών Παρθένων Νήσων

Η **[[σημαία]] των [[Βρετανικές Παρθένοι Νήσοι|Βρετανικών Παρθένων Νήσων]]** καθιερώθηκε στις 15 Νοεμβρίου 1960. Στην πάνω αριστερή γωνία έχει τη σημαία της Βρετανίας και στη δεξιά μεριά έχει το εθνόσημο των Βρετανικών Παρθένων Νήσων , με την Αγία Ούρσουλα και τα λυχνάρια των Δέκα Παρθένων της, οι οποίες έδωσαν και το όνομά τους στα νησιά.

Η πολιτική σημαία είναι κόκκινη με το εθνόσημο των νησιών. Η Σημαία του Κυβερνήτη ακολουθεί το μοτίβο που είναι κοινότοπο και στις σημαίες που χρησιμοποιούν οι Κυβερνήτες και των άλλων βρετανικών εδαφών, δηλαδή τη σημαία της Ένωσης με το εθνόσημο των νησιών.

## Εξωτερικοί σύνδεσμοι

* Η σημαία στις ''Σημαίες του Κόσμου''

Κατηγορία:Βρετανικές Παρθένοι Νήσοι
Βρετανικές Παρθένοι Νήσοι
Κατηγορία:Σημαίες του Ηνωμένου Βασιλείου
Εθνόσημο των Βρετανικών Παρθένων Νήσων

right|170px

Το **[[εθνόσημο]] των [[Βρετανικές Παρθένοι Νήσοι|Βρετανικών Παρθένων Νήσων]]** παραχωρήθηκε για πρώτη φορά το 1960.

Αποτελείται από έναν θυρεό, ο οποίος απεικονίζει μια κυρία ντυμένη στα λευκά που κρατά ένα χρυσό λυχνάρι και 11 ακόμα επίσης χρυσά λυχνάρια γύρω από αυτήν σε πράσινο φόντο.

Η γυναίκα αυτή εκπροσωπεί την Αγία Ούρσουλα, η οποία λέγεται ότι έκανε προσκύνημα στην Ευρώπη μαζί με 11.000 παρθένες γυναίκες. Η παράδοση αναφέρει ότι όταν ο Κολόμβος έφτασε για πρώτη φορά στα νησιά το 1493 ο τόπος του έφερε στη μνήμη την ιστορία της Αγίας Ούρσουλας και για το λόγο αυτό ονόμασε τα νησιά με το σημερινό τους όνομα.

Κάτω από το θυρεό, βρίσκεται μια περγαμηνή με τη λέξη «*Vigilate*» με κεφαλαία γράμματα, που είναι και το εθνικό ρητό στα νησιά και σημαίνει «Να Επαγρυπνείτε».

## Πηγές
*Εθνικά σύμβολα των Βρετανικών Παρθένων Νήσων

Βρετανικές Παρθένοι Νήσοι
Κατηγορία:Βρετανικές Παρθένοι Νήσοι
Ντέιβιντ Πίρεϊ

Ο ** Ντέιβιντ Πίρεϊ** (αγγλικά: *David Pearey*) είναι Άγγλος πολιτικός. Υπήρξε Κυβερνήτης των Βρετανικών Παρθένων Νήσων από τις 18 Απριλίου 2006 ως τις 5 Αυγούστου 2010.
## Βιογραφικά στοιχεία
Γεννήθηκε στις 15 Ιουλίου του 1948 και είχε διοριστεί από τη Βασίλισσα Ελισάβετ Κυβερνήτης των νησιών στις 18 Απριλίου του 2006. Υπήρξε ο αντιπρόσωπος της βασίλισσας στα νησιά και ενεργούσε ως ντε φάκτο αρχηγός κράτους. Προτού γίνει κυβερνήτης υπηρέτησε ως ύπατος αρμοστής στο Μαλάουι από το 2004 ως το 2005. Με τη σύζυγό του, Σούζαν, απέκτησε ένα παιδί.

## Παραπομπές


Κατηγορία:Κυβερνήτες των Βρετανικών Παρθένων Νήσων
Ραλφ Ο'Νιλ

Ο **Ραλφ Ο'Νιλ** (*Ralph Telford O'Neal*, 15 Δεκεμβρίου 1933 - 11 Νοεμβρίου 2019) ήταν πολιτικός από τις Βρετανικές Παρθένους Νήσους και πρωθυπουργός από το 2007 ως το 2011. Είναι ο πρώτος που διορίστηκε στη θέση αυτή, που θεσμοθετήθηκε από τον Κυβερνήτη των Νησιών, στις 22 Αυγούστου του 2007, με βάση το Σύνταγμα που τέθηκε σε ισχύ την ίδια χρονιά.

## Βιογραφία
Γεννήθηκε το 1933 και έκανε σπουδές στο Πανεπιστήμιο της Οξφόρδης. Είναι κάτοχος μεγάλων εκτάσεων γης στα νησιά και υπήρξε ανάμεσα στα άλλα σύμβουλος της εταιρείας «Shell». Από το 1971 εκλεγόταν συνεχώς βουλευτής. Στις γενικές εκλογές του 1991 κατήλθε υποψήφιος με αντίπαλο τον ανεψιό του, ο οποίος επίσης ονομαζόταν Ραλφ Ο'Νιλ. Ο θείος κέρδισε τις εκλογές αυτές.

Υπηρέτησε στο αξίωμα του επικεφαλής υπουργού (Chief Minister of the British Virgin Islands), αξίωμα που αναφέρεται στο παλιό Σύνταγμα. Στο αξίωμα αυτό υπηρέτησε από το 1995 (όταν πέθανε ο Λαβίτι Στάουτ) μέχρι το 2003. Κέρδισε τις εκλογές του 1999, όμως ηττήθηκε στις επόμενες εκλογές του 2003 από το Εθνικό Δημοκρατικό Κόμμα. Επέστρεψε στην εξουσία έπειτα από τη νίκη του στις εκλογές στις 20 Αυγούστου του 2007, κατά τις οποίες το δικό του Κόμμα (Κόμμα των Βρετανικών Παρθένων Νήσων) κέρδισε σαρωτική νίκη http://www.bviplatinum.com/beta/news/?page=article&aid=3344  με ποσοστό 45,2% των ψήφων και 10 έδρες επί συνόλου 15 στην Εθνοσυνέλευση έναντι 39,6% και 2 έδρες για το Εθνικό Δημοκρατικό Κόμμα και 1 ανεξάρτητο.

Στις επόμενες εκλογές, που διεξήχθησαν στις 7 Νοεμβρίου 2011, το αντιπολιτευόμενο Εθνικό Δημοκρατικό Κόμμα του Ορλάντο Σμιθ κέρδισε νίκη με 9 έδρες επί του Κόμματος των Παρθένων Νήσων (VIP) του Ο' Νιλ, που έμεινε στις 4 έδρες επί συνόλου 13 που αποφασίστηκαν στην ψηφοφορία.

Ο Ο' Νιλ πέθανε στην Τορτόλα στις 11 Νοεμβρίου 2019.

## Παραπομπές


Ο'Νιλ
Γιάννης Μασμανίδης

Ο **Γιάννης Μασμανίδης** (*Ioannis Masmanidis*, 9 Μαρτίου 1983) είναι Γερμανός ποδοσφαιριστής με ελληνική καταγωγή, που αγωνίζεται στη Βόλφσμπουργκ. Ήταν μέλος της Εθνικής Ελπίδων της Γερμανίας.

## Βιογραφικό
Ο Γιάννης Μασμανίδης γεννήθηκε στο Λεβερκούζεν της Γερμανίας από γονείς Έλληνες μετανάστες. Ξεκίνησε το ποδόσφαιρο στις ακαδημίες της Μπάγερ Λεβερκούζεν, όπου υπέγραψε το πρώτο του επαγγελματικό συμβόλαιο το 2001 και αγωνίστηκε στη Μπούντεσλιγκα. Τη σεζόν 2004-05 αγωνίστηκε με την Καρλσρούη ΣΚ και τον Ιανουάριο του 2006 μεταγράφηκε στην Αρμίνια Μπίλεφελντ. Έχει ύψος 1,74 και η θέση του είναι αριστερός επιθετικός μέσος.

Το 2003 ο Μασμανίδης αγωνίστηκε με την Εθνική Νέων Γερμανίας (κάτω των 20) στο Παγκόσμιο Πρωτάθλημα Νέων της FIFA και το 2006 με την Εθνική Ελπίδων Γερμανίας (κάτω των 21) στο Ευρωπαϊκό Πρωτάθλημα.

## Συνδέσεις
* Προσωπικό site

Κατηγορία:Μέσοι ποδοσφαιριστές
Κατηγορία:Γερμανοί ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές ΚΑΣ Όιπεν
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ΣΦ Βέεν Βίζμπαντεν
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές ΡΣΣ Βιζέ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Γερμανοί ελληνικής καταγωγής
Καθεδρικός Ναός της Σαρτρ

Η **Παναγία της Σαρτρ**, ή **Καθεδρικός Ναός της πόλης [[Σαρτρ (πόλη)|Σαρτρ]]** στη Γαλλία αποτελούσε από τον Μεσαίωνα μεγάλο και σπουδαίο ιερό προσκύνημα των πιστών που προσέρχονταν για να προσκυνήσουν το ιερό άγαλμα της Παναγίας που φέρονταν μέσα σε ειδική κρύπτη, την λεγόμενη «Παναγία υπό την Γην», και που ανάγεται στην επισκοπική θητεία του Φυλμπέρ. Ο Καθεδρικός ναός με τα δύο υψηλά κωδωνοστάσια στη πρόσοψη άρχισε να χτίζεται το 1194, στη θέση προηγούμενου ναού, ρυθμού Βασιλικής, που είχε καεί το 1134. Οι περισσότερες εργασίες ολοκληρώθηκαν σε 30 χρόνια και τελικά ο ναός εγκαινιάστηκε το 1260. Το ολικό του μήκος είναι 130 μ. το ύψος του κυρίως ναού 34 μ., και το πλάτος του μεσαίου μεγάλου κλίτους 14 μ.

Είναι γοτθικής αρχιτεκτονικής, ρυθμού που βασίζεται στο οξυκόρυφο τόξο. Οι πρωτομάστορες ήθελαν ο ναός να γίνει όσο το δυνατό ψηλότερος, σαν να αγγίζει τον ουρανό. Έχτισαν ψηλούς πύργους, ενώ η οροφή στους κεντρικούς εσωτερικούς χώρους σχηματίζεται από σταυροθόλια. Λόγω του μεγάλου ανοίγματος των παραθύρων, οι εξωτερικοί τοίχοι δεν άντεχαν το βάρος της οροφής. Γι' αυτό οι αρχιτέκτονες χρησιμοποίησαν υποστηρίγματα στο εξωτερικό του ναού. Συνολικά υπάρχουν πάνω από 2.000 έξοχα λαξευμένα αγάλματα στο ναό.

Το εσωτερικό του ναού φωτίζεται άπλετα από 176 παράθυρα που κοσμούνται με υαλογραφήματα βιτρώ, συνολικής επιφάνειας 2.000 τμ. 

Το χαρακτηριστικό του ναού αυτού είναι η διαφορετικότητα των δύο πύργων του. Ο μεν νότιος χαμηλότερος επιστέφεται με απόληξη (βέλος) του 12ου αιώνα, ενώ ο βόρειος, υψηλότερος, φέρει κιονοαγάλματα βασιλέων της Παλαιάς Διαθήκης, που ονομάζεται και «βασιλικός πυλώνας», επί των οποίων και στηρίζεται το βέλος φλογόμορφου ρυθμού.

## Εικόνες

Αρχείο:South rose window of Chartres Cathedral crop1m.jpg|βιτρώ (vitraux)
Αρχείο:Chartres-Cathedral.jpg
Αρχείο:Cathédrale de Chartres - plan des vitraux.svg|κάτοψη του καθεδρικού ναού της Παναγίας της Σαρτρ
Αρχείο:Right bay of north porch of Cathédrale Notre-Dame de Chartres.jpg
Αρχείο:Stained-glass windows of Cathédrale Notre-Dame de Chartres 2.jpg|βιτρώ (vitraux)
Αρχείο:Vitrail Chartres 210209 07.jpg|βιτρώ (vitraux)
Αρχείο:Kapelle Chartres.jpg|βιτρώ (vitraux)
Αρχείο:Chartres Westportal.jpg|δυτική είσοδος
Αρχείο:Chartres - Horloge astro 03.jpg|αστρονομικό ρολόι 


## Παραπομπές

## Πηγές

* «Εγκυκλοπαίδεια Πάπυρος Λαρούς Μπριτάννικα» τόμ.53ος, σελ.211.

Σαρτρ
Σαρτρ
Καθεδρικος ναος
Κατηγορία:Μνημεία Παγκόσμιας Κληρονομιάς στη Γαλλία
Ανέστης Αγρίτης

Ο **Ανέστης Αγρίτης** (Μυτιλήνη, 16 Απριλίου 1981) είναι Έλληνας πρώην διεθνής ποδοσφαιριστής, ο οποίος αγωνιζόταν ως επιθετικός.

## Καριέρα
### Σε συλλογικό επίπεδο
Ξεκίνησε το ποδόσφαιρο σε ηλικία 14 ετών από τη Δόξα Πλαγιάς, ερασιτεχνική ομάδα της Λέσβου και το 1999 εντάχθηκε στον Αιγέα Πλωμαρίου, τότε ομάδα Δ΄ Εθνικής. Οι καλές του εμφανίσεις με τον Αιγέα προσέλκυσαν το ενδιαφέρον του Αιγάλεω και τον Ιανουάριο του 2000 εντάχθηκε στο δυναμικό του "Σίτι", στο οποίο αγωνίστηκε επτά συνολικά χρόνια, δύο στη Β΄ Εθνική και πέντε στην πρώτη τη τάξει κατηγορία.

Με το Αιγάλεω πραγματοποίησε εξαιρετικές εμφανίσεις και την περίοδο 2003-04, όταν ο σύλλογος τερματίζοντας στην πέμπτη θέση του πρωταθλήματος εξασφάλισε για πρώτη φορά στην ιστορία του την έξοδο στις ευρωπαϊκές διοργανώσεις, φθάνοντας μέχρι τη φάση των ομίλων στο κύπελλο ΟΥΕΦΑ της επόμενης περιόδου (2004-05), προσέλκυσε το ενδιαφέρον ευρωπαϊκών συλλόγων. Τον Ιανουάριο του 2007 μεταγράφηκε στη γερμανική Κίκερς Όφφενμπαχ, με την οποία αγωνίσθηκε μέχρι το καλοκαίρι του 2008 στη Β΄ κατηγορία της Μπούντεσλιγκα.

Συνέχισε την καριέρα του στον Ηρακλή Θεσσαλονίκης την περίοδο 2008-09 και το καλοκαίρι του 2009 συμφώνησε με τον ΟΦΗ, όπου αγωνίστηκε τα επόμενα δύο χρόνια. Ακολούθησε μια διετία (2011-13) στην Κέρκυρα, για να επιστρέψει το καλοκαίρι του 2013 στη γενέτειρά του Μυτιλήνη, έπειτα από 13 χρόνια απουσίας, για λογαριασμό της Καλλονής, υπογράφοντας μονοετές συμβόλαιο συνεργασίας, το οποίο ανανέωσε για ακόμη έναν χρόνο το 2014, αποχωρώντας τελικά με την ολοκλήρωσή του το καλοκαίρι του 2015.

### Στις εθνικές ομάδες
Το 2000 κλήθηκε και αγωνίστηκε στην εθνική Ελπίδων, ενώ έγινε διεθνής μία φορά και με την εθνική Ανδρών στον εκτός έδρας (διεξήχθη στη Λάρνακα) νικηφόρο φιλικό αγώνα (2-1) εναντίον της Κύπρου στις 29 Ιανουαρίου 2003, όταν υπό τις οδηγίες του Ότο Ρεχάγκελ αγωνίστηκε στο δεύτερο ημίχρονο της αναμέτρησης, αντικαθιστώντας τον Νίκο Λυμπερόπουλο. Το 2004 ήταν μέλος της ολυμπιακής εθνικής ομάδας στους Ολυμπιακούς Αγώνες της Αθήνας, αγωνιζόμενος στους δύο από τους τρεις αγώνες που έδωσε η Ελλάδα.

## Παραπομπές


## Πηγές

* Ο Ανέστης Αγρίτης στο soccerway 
* Το προφίλ του Ανέστη Αγρίτη στο transfermarkt
* «Super League 2006-07», εφ. SportDay Σεπτέμβριος 2006.

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Κίκερς Όφφενμπαχ
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Καλλονής
Κατηγορία:Ποδοσφαιριστές 2. Μπούντεσλιγκα
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Βαγγέλης Νάστος

Ο **Βαγγέλης Νάστος** (Θεσσαλονίκη, 13 Σεπτεμβρίου 1980) είναι Έλληνας πρώην ποδοσφαιριστής, που αγωνιζόταν κυρίως ως κεντρικός αμυντικός, αλλά και ως ακραίος.

## Καριέρα
### ΠΑΟΚ
Ξεκίνησε το ποδόσφαιρο στα εφηβικά του ΠΑΟΚ, στον οποίο υπέγραψε το πρώτο του επαγγελματικό συμβόλαιο το 1996, αγωνίστηκε επτά χρόνια και το 2003 κατέκτησε το κύπελλο Ελλάδας. Το 2000 και το 2001 δόθηκε δανεικός σε Λάρισα και Καλαμάτα αντίστοιχα.

### Ιταλία
Το χειμώνα του 2003 αποφάσισε να δοκιμάσει την τύχη του στο ιταλικό πρωτάθλημα και μεταγράφηκε στην Περούτζα, όπου αγωνίστηκε για δύο χρόνια. Από το 2005 ως το χειμώνα του 2007 ανήκε στη Βιτσέντσα, ενώ μεταπήδησε στην Άσκολι, όπου έμεινε ως το καλοκαίρι του 2009.

### Ατρόμητος
Το 2009 επέστρεψε στην Ελλάδα για λογαριασμό του Ατρόμητου Αθηνών. Με την ομάδα του Περιστερίου έφτασε στον τελικό του κυπέλλου Ελλάδας, δύο συνεχόμενες χρονιές, το 2011 και το 2012. Αποτελούσε έναν από τους αρχηγούς του συλλόγου και αποχώρησε το καλοκαίρι του 2015.

### Βέροια
Ολοκλήρωσε την καριέρα του αγωνιζόμενος στη Βέροια την περίοδο 2015-16.

## Τίτλοι - Διακρίσεις
;ΠΑΟΚ

* Κύπελλο Ελλάδας: **1** (2002-03)

## Παραπομπές


## Πηγές

* Ο Βαγγέλης Νάστος στο soccerway
* onsports.gr
* https://archive.today/20120719182015/www.atromitosfc.gr/english/news/details/?id=345
* "Super League 2010-2011 Active", ένθετο της εφ. SportDay, Αύγουστος 2010.

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές ΠΑΟΚ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Βιτσέντσα Κάλτσιο
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Π.Α.Ε. Βέροιας
Κατηγορία:Έλληνες ποδοσφαιριστές στο εξωτερικό
Μουχάμαντ Μιαν Σούμρο

Ο **Μουχάμαντ Μιαν Σούμρο** (*Muhammad Mian Soomro*, στη γλώσσα Ουρντού: **محمد میاں سومرو**) ήταν ο υπηρεσιακός Πρόεδρος του Πακιστάν από τις 18 Αυγούστου 2008 ως την ορκωμοσία του νέου προέδρου, Ασίφ Αλί Ζαρντάρι. 

## Βιογραφικά στοιχεία
Προέρχεται από την αξιόλογη οικογένεια των Σιντ, η οποία πρωταγωνιστεί στη δημόσια ζωή της χώρας από το 1923. Ο πατέρας του, Ahmad Mian Soomro, υπήρξε πολιτευτής και μέλος της Γερουσίας. Ο ίδιος έκανε σπουδές στη Φυσική στο Πανεπιστήμιο του Παντζάμπ. Στη συνέχεια ανέπτυξε αξιόλογη επιχειρηματική δραστηριότητα και ανέλαβε σημαντικές θέσεις σε τράπεζες στο Μπαχρέιν και στο Πακιστάν.

## Πολιτικά αξιώματα
Διορίστηκε Κυβερνήτης της Σιντ το 2000 και επί των ημερών του η επαρχία παρουσίασε σημαντική ανάπτυξη και πέτυχε να γίνει η πρώτη επαρχία στη χώρα του που χρηματοδοτήθηκε απευθείας από την Παγκόσμια Τράπεζα. Παραιτήθηκε από κυβερνήτης το Δεκέμβριο του 2002 με σκοπό να κατέλθει υποψήφιος στις εκλογές για Γερουσία. Εξελέγη γερουσιαστής και στη συνέχεια Πρόεδρος της Γερουσίας στις 12 Μαρτίου του 2003.

Το 2007 κατά τη λήξη της θητείας του Σαουκάτ Αζίζ, ο Σούμρο διορίστηκε προσωρινός Πρωθυπουργός ενόψει των βουλευτικών εκλογών του 2008. Στις 16 Νοεμβρίου ορκίστηκε Πρωθυπουργός ενώπιον του Προέδρου Περβέζ Μουσάραφ.

Τον διαδέχθηκε στην πρωθυπουργία, έπειτα από τις βουλευτικές εκλογές, ο Γιουσάφ Ραζά Γκιλάνι.

## Υπηρεσιακός πρόεδρος
Ο πρόεδρος της Γερουσίας Σούμρο έγινε αυτόματα, σύμφωνα με το Σύνταγμα, υπηρεσιακός πρόεδρος στις 18 Αυγούστου του 2008 μετά την ανακοίνωση της παραίτησης του Περβέζ Μουσάραφ.. Τον διαδέχθηκε στην προεδρία, στις 9 Σεπτεμβρίου του 2008 ο Ασίφ Αλί Ζαρντάρι.

## Παραπομπές


Κατηγορία:Πρόεδροι του Πακιστάν
Ίβιτσα Όσιμ

Ο **Ιβάν "Ίβιτσα" Όσιμ** (κροατικά: *Ivan "Ivica" Osim*, 6 Μαΐου 1941-1 Μαΐου 2022) ήταν Βόσνιος πρώην προπονητής και διεθνής παίκτης ποδοσφαίρου.

## Ποδοσφαιρική σταδιοδρομία
### Σε συλλογικό επίπεδο
Η επαγγελματική του καριέρα ξεκίνησε με τη φανέλα της Ζελιέζνιτσαρ το 1959. Ο Όσιμ έγινε ονομαστός για τις πολύ καλές ντρίπλες του και παρέμεινε στη Γιουγκοσλαβία ως το 1970. Αργότερα αγωνίστηκε σε ομάδες στη Γαλλία, όπως η Βαλανσιέν και η Στρασμπούργκ.

### Στην εθνική ομάδα
Αγωνίστηκε σε 16 αγώνες με τη φανέλα της εθνικής Γιουγκοσλαβίας και στο Ευρωπαϊκό Πρωτάθλημα του 1968, όπου η Γιουγκοσλαβία έφτασε μεν στον τελικό, ηττήθηκε όμως από την Ιταλία.

Ως παίκτης αγωνίστηκε στην εθνική ομάδα της ενιαίας Γιουγκοσλαβίας, κατακτώντας τη δεύτερη θέση στο Ευρωπαϊκό πρωτάθλημα του 1968 (χωρίς να μετάσχει στον τελικό και τον επαναληπτικό του με τη γηπεδούχο Ιταλία) και αναδεικνυόμενος 6ος ολυμπιονίκης το 1964 στην Ιαπωνία (σημείωσε 4 γκολ στο ολυμπιακό τουρνουά).

## Προπονητής
Ως βοηθός προπονητή της εθνικής, κατέκτησε το χάλκινο μετάλλιο στους Ολυμπιακούς Αγώνες του 1984 στις ΗΠΑ, Επίσης, κατάφερε να οδηγήσει την εθνική ομάδα της χώρας του στα προημιτελικά του Παγκοσμίου Κυπέλλου 1990, όπου αποκλείστηκε στη διαδικασία των πέναλτι από την Αργεντινή (ο Μαραντόνα αστόχησε, το ίδιο όμως και τρεις Γιουγκοσλάβοι).

## Προσωπικά
Έχει έναν γιο, τον Αμάρ, ο οποίος είναι επίσης προπονητής ποδοσφαίρου.

Στις 16 Νοεμβρίου 2007 ο Όσιμ υπέστη εγκεφαλικό επεισόδιο, ενώ βρισκόταν στην Ιαπωνία και η κατάστασή του παρέμενε κρίσιμη .

Στις 19 Νοεμβρίου ανακοινώθηκε ότι η κατάστασή του παρουσίασε μικρή βελτίωση  και ότι ανέρρωνε.

Τον διαδέχθηκε στην τεχνική ηγεσία της εθνικής Ιαπωνίας ο Τακέσι Οκάντα.

Πέθανε σε ηλικία 81 ετών, το πρωί της Κυριακής 1 Μαΐου, στο Γκρατς της Αυστρίας, όπου ζούσε τα τελευταία χρόνια.

## Τίτλοι
* 1 Κύπελλο Γιουγκοσλαβίας: 1992
* 1 Κύπελλο Ελλάδας: 1993
* 1 Σούπερ Καπ Ελλάδας: 1993
* 2 Πρωταθλήματα Αυστρίας: 1998 και 1999
* 3 Κύπελλα Αυστρίας: 1996, 1997 και 1999
* 3 Σούπερ Καπ Αυστρίας: 1996, 1998 και 1999
* 1 Λιγκ Καπ Ιαπωνίας: 2005.

## Παραπομπές


## Πηγές
* Ivan Osim, ιστότοπος Ποδοσφαιρικής Ομοσπονδίας της Σερβίας 
* Ivica Osim (trainer), βάση δεδομένων transfermarkt.gr 

Κατηγορία:Γιουγκοσλάβοι ποδοσφαιριστές
Κατηγορία:Αθλητισμός στην Ιαπωνία
Κατηγορία:Βόσνιοι προπονητές ποδοσφαίρου
Κατηγορία:Προπονητές ποδοσφαίρου Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Προπονητές ποδοσφαίρου Παρτιζάν Βελιγραδίου
Κατηγορία:Ποδοσφαιριστές ΠΕΚ Ζβόλε
Κατηγορία:Προπονητές ποδοσφαίρου Στουρμ Γκρατς
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Προπονητές ποδοσφαίρου Ζελιέζνιτσαρ Σαράγεβο
Κατηγορία:Ποδοσφαιριστές Βαλανσιέν ΦΚ
Κατηγορία:Προπονητές ποδοσφαίρου Εθνικής Ιαπωνίας
Κατηγορία:Βόσνιοι ποδοσφαιριστές
Κατηγορία:Προπονητές ποδοσφαίρου ΤΖΕΦ Γιουνάιτεντ Ιστιχάρα Τσίμπα
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Ποδοσφαιριστές ΡΚ Στρασμπούρ
Κατηγορία:Προπονητές ποδοσφαίρου Εθνικής Γιουγκοσλαβίας
Κατηγορία:Προπονητές ποδοσφαίρου Παγκοσμίου Κυπέλλου 1990
Οινόη (αποσαφήνιση)

Το όνομα Οινόη αναφέρεται στα κάτωθι  πρόσωπα :

* Οινόη : Όμορφη κοπέλα της φυλής των Πυγμαίων, η οποία θύμωσε τους θεούς και μεταμορφώθηκε σε γερανό

Το τοπωνύμιο **Οινόη** αναφέρεται στους σύγχρονους οικισμούς:

*Οινόη Αττικής: Ορεινή Κοινότητα της Δυτικης Αττικής στα σύνορα με τη Δυτική Βοιωτία.
*Οινόη Βοιωτίας: Οικισμός του Σχηματαρίου Βοιωτίας όπου γίνεται η διακλάδωση των γραμμών του τρένου Αθηνών-Θεσσαλονίκης και του Προαστιακού που έχει προγραμματιστεί να γίνει στα επόμενα χρόνια στη διαδρομή προς Χαλκίδα-Θήβα.
*Οινόη Ηλείας: Οικισμός του δήμου Ήλιδας στο νομό Ηλείας αλλά και αρχαία πόλη της Ηλείας.
*Οινόη Καστοριάς: Οικισμός του δήμου Αλιάκμονα στο νομό Καστοριάς.
*Οινόη Κοζάνης: Οικισμός του δήμου Κοζάνης στο νομό Κοζάνης.

Επίσης στις αρχαίες πόλεις:
*Οινόη Αιαντίδας, αρχαίος αττικός δήμος της Αιαντίδας φυλής.
*Οινόη Ιπποθοωντίδας, αρχαίος αττικός δήμος της Ιπποθοωντίδας φυλής]
*Οινόη Αργολίδας: Αρχαία πόλη των Αργείων στον Αργολικό κάμπο.
*Οινόη Κορινθίας: Αρχαία πόλη των Κορινθίων στους βόρειους πρόποδες των Γερανείων.
*Οινόη Ικαρίας: Αρχαία πόλη της Ικαρίας.

*Ούνιε: Η πόλη στην περιοχή της Μαύρης Θάλασσας της Τουρκίας.

Κατηγορία:Αποσαφηνίσεις ελληνικών τοπωνυμίων
Οινόη Αττικής

thumb|200px|Η θέση της Οινόης στην Αττική
:
Η **Οινόη Αττικής** στην αρχαιότητα αποτελούσε τόπο δράσης των Φρυκτωρών για τη μετάδοση σημάτων καπνού. Σήμερα είναι ορεινή κοινότητα στις ράχες του Κιθαιρώνα, στο βορειοδυτικό άκρο της Αττικής. Εντάσσεται διοικητικά στη Νομαρχία Δυτικής Αττικής και απέχει 45 χιλιόμετρα από την Αθήνα, στην παλαιά διαδρομή προς τη Θήβα. Σύμφωνα με την απογραφή του 2001 είχε 764 κατοίκους, ενώ τα καλοκαίρια ο πληθυσμός αυξάνεται. Οι μόνιμοι κάτοικοι ασχολούνται κυρίως με τη γεωργία, όπως και στα γειτονικά χωριά της Βοιωτίας. Ο οικισμός ονομαζόταν Μάζι μέχρι το 1919 οπότε μετονομάστηκε σε Οινόη Το Μάζι προβλεπόταν ως σιδηροδρομική στάση το 1883 σε προμελέτη της Γαλλικής Αποστολής για τον σχεδιαζόμενο σιδηρόδρομο Πειραιώς - Δεμερλί - Συνόρων

## Ετυμολογία
Η ονομασία «Οινόη» είναι γνωστή από την αρχαιότητα. Προέρχεται, κατά μια εκδοχή, από την γυναίκα Οινόη, αδερφή του Επόχου. 

## Εορταστικές Εκδηλώσεις
Στην Οινόη εορτάζεται ανήμερα του Αγίου Πνεύματος τον Ιούνιο το πανηγύρι της Αγίας Τριάδος, ενώ τον Αύγουστο η γιορτή του Κρασιού. Το δεκαπενταύγουστο στήνεται λαϊκός εορτασμός από τον Εξωραϊστικό Σύλλογο Παναγίτσας Μαρίζας στο ξωκλήσι της Παναγίας, ενώ στις 26 Οκτωβρίου τιμά τον Άγιο Δημήτριο στην παλαιά εκκλησία του προστάτη του χωριού.

## Παραπομπές


 

Οινοη
Κατηγορία:Χωριά της περιφερειακής ενότητας Δυτικής Αττικής
Κατηγορία:Αττική-επέκταση
Κατηγορία:Δήμος Μάνδρας - Ειδυλλίας
Βορειοανατολική Αττική

280px|thumb|Ζώνες Αθηνών-Πειραιώς-Αττικής
Η **Βορειοανατολική Αττική** αποτελεί διοικητική περιοχή της Νομαρχίας Ανατολικής Αττικής που ταυτίζεται με το βορειοανατολικό τμήμα του Νομού. Οριοθετείται από τον Νότιο Ευβοϊκό Κόλπο, την Πάρνηθα και την Πεντέλη. Στην έκταση αυτή παλαιότερα συγκαταλέγονταν όλοι οι βορειοανατολικοί Δήμοι των Αθηνών ως κοινότητες .

Κατηγορία:Νομαρχία Ανατολικής Αττικής
Λαβίτι Στάουτ

Ο **Λαβίτι Στάουτ** (*Hamilton Lavity Stoutt*, 1929-1995) ήταν ο μακροβιότερος επικεφαλής υπουργός στις Βρετανικές Παρθένους Νήσους. Κέρδισε τέσσερις συνολικά εκλογικές αναμετρήσεις, υπηρετώντας τρεις συνεχόμενες θητείες στο αξίωμα του αρχηγού της κυβέρνησης, από το 1967 ως το 1971 και ξανά από το 1981 ως το 1983 και από το 1986 ως το θάνατό του, το 1995.

## Βιογραφία
Γεννήθηκε στο Λονγκ Μπέι της Τορτόλα στις 7 Μαρτίου 1929. Ήταν το έκτο τέκνο του Ησαΐα και της Γιάλια Στάουτ. Παντρεύτηκε μία φορά και απέκτησε 2 γιους και 3 κόρες. Στο θρήσκευμα ήταν Μεθοδιστής.

Μετά τη στοιχειώδη εκπαίδευση παράτησε το σχολείο του. Η έλλειψη εκπαίδευσης έκανε τον ίδιο, σύμφωνα με τους συντάκτες της νεκρολογίας του, να ενδιαφερθεί για την παροχή περισσότερων εκπαιδευτικών ευκαιριών για τα παιδιά του νησιού του.
Από το 1957 ως το 1967 υπηρέτησε ως βουλευτής, μέλος του Νομοθετικού Συμβουλίου.

Έπειτα από το θάνατό του, στις 14 Μαΐου 1995 στη μνήμη του η 5η Μαρτίου ορίστηκε αργία για τη γέννησή του και τιμάται στα νησιά κάθε χρόνο. Επίσης, το όνομά του φέρει το κολέγιο (*Lavity Stout Community College*) στην Τορτόλα που βρίσκεται στα νησιά. Τον διαδέχθηκε στην πρωθυπουργία ο Ραλφ Ο'Νιλ.

## Παραπομπές


Σταουτ
Κατηγορία:Πολιτικοί των Βρετανικών Παρθένων Νήσων
Φυλή (αποσαφήνιση)

Φυλή είναι ένα σύνολο ανθρώπων με κοινή καταγωγή και χαρακτηριστικά. Ομοίως, στην κτηνοτροφία, φυλή ονομάζεται μια ομάδα ζώων με κοινά μορφολογικά και φυσιολογικά χαρακτηριστικά.

Με την ονομασία αυτή είναι γνωστή:
* Φυλή Οινηίδας, αρχαίος αττικός δήμος της Οινηίδας φυλής.
* Φυλή Αττικής, σύγχρονος μικρός δήμος της Δυτικής Αττικής.

## Δείτε επίσης
* Φυλές (αρχαία Ελλάδα)
* Μάχη της Φυλής
* Φρούριο της Φυλής, ()
* Νέα Φυλή Σερρών
Στίγμα αγκυροβολίας

Με τον όρο **στίγμα αγκυροβολίας** (anchor position) χαρακτηρίζεται το γεωγραφικό στίγμα στο οποίο έχει ποντίσει την άγκυρά του ένα πλοίο. 

Στην περίπτωση αγκυροβολίας με δύο άγκυρες (δύο σημεία) και ανεξάρτητα αν έχει γίνει με αμφιδέτηση, (ενωμένες οι καδένες με αμφιδετικό στρεπτήρα), *στίγμα αγκυροβολίας* χαρακτηρίζεται η θέση της πλώρης του πλοίου με το συνοδευτικό χαρακτηρισμό "περίπου" (περ.). 

Το στίγμα αγκυροβολίας σημειώνεται στο ναυτικό χάρτη με την ένδειξη της ώρας Γκρήνουϊτς (GMT) ή τοπικής ώρας (LMT) και καταγράφεται στο Ημερολόγιο Γεφύρας του πλοίου. Η καταχώρηση αυτή είναι πολύ σημαντική τόσο με οικονομική σημασία (άφιξη, αναμονή, σταλίες, κ.λπ.), όσο και σε θέματα ασφάλειας ναυσιπλοΐας όπου αλλάζουν οι υποχρεώσεις του αγκυροβολημένου πλοίου με εκείνου του θαλασσοπλοούντος.

Σε περιπτώσεις προβλεπόμενου παρατεταμένου χρόνου αγκυροβολίας απαιτείται προηγουμένως ενημέρωση της αρμόδιας τοπικής λιμενικής Αρχής, ή της Αρχής εκμετάλλευσης του λιμένος για λήψη οδηγιών προσδιορισμού στίγματος αγκυροβολίου.
* Το στίγμα αγκυροβολίας δεν πρέπει να συγχέεται με τον κύκλο αναπρώρησης που αφορά χώρο ασφαλούς περιστροφής πλοίου "επ΄ αγκύρα".

Κατηγορία:Ναυτική γεωγραφία
Κατηγορία:Ναυσιπλοΐα
Κατηγορία:Ναυτική τέχνη
Intranet

Με τον όρο **intranet** (στα ελληνικά αποδίδεται και με τον όρο "ενδοδίκτυο") νοείται ένα ιδιωτικό δίκτυο ηλεκτρονικών υπολογιστών που χρησιμοποιεί τις τεχνολογίες του Διαδικτύου, όπως τα πρωτόκολλα επικοινωνίας της σουίτας TCP/IP, το σύστημα μεταφοράς αρχείων FTP και τις τεχνολογίες του Παγκόσμιου Ιστού. Πολλές φορές, ο ίδιος όρος χρησιμοποιείται μόνο για το πιο εμφανές μέρος ενός intranet, δηλαδή για όσες ιστοσελίδες και διαδικτυακές εφαρμογές ενός οργανισμού είναι προσβάσιμες μόνο από τα μέλη του.

Με απλά λόγια, ένα intranet μπορεί να περιγραφεί ως μια μικρή, ιδιωτική έκδοση του Διαδικτύου που χρησιμοποιείται αποκλειστικά από ένα και μόνο οργανισμό.

## Χρήσεις
Οι βασικές χρήσεις των intranets είναι οι ίδιες με αυτές οποιουδήποτε δικτύου ηλεκτρονικών υπολογιστών, όπως η μεταφορά αρχείων, το ηλεκτρονικό ταχυδρομείο, η κοινοχρησία καταλόγων (address books), ημερολογίων, κτλ. Τα τελευταία χρόνια, τα intranets χρησιμοποιούνται όλο και περισσότερο και ως πλατφόρμες διαδικτυακών εφαρμογών.

## Πλεονεκτήματα
Σήμερα, οι τεχνολογίες του Διαδικτύου είναι οι πιο διαδεδομένες και υποστηρίζονται από όλα σχεδόν τα λειτουργικά συστήματα και πλατφόρμες ανάπτυξης προγραμμάτων. Αυτό επιτρέπει στους οργανισμούς που χρησιμοποιούν intranets να παρέχουν πρόσβαση στις πληροφορίες και λειτουργίες του δικτύου τους σε οποιοδήποτε υπολογιστή, κινητό τηλέφωνο ή τερματικό, χωρίς την ανάγκη αγοράς επιπλέον εξοπλισμού ή εγκατάστασης προγραμμάτων. Το μόνο που χρειάζεται είναι η ύπαρξη ενός μοντέρνου λειτουργικού συστήματος (όπως Windows, Mac OS X ή Unix) και ενός φυλλομετρητή όπως ο Mozilla Firefox ή ο Internet Explorer.

Επιπλέον, οι τεχνολογίες διαδικτύου είναι βασισμένες ως επί το πλείστον σε ανοικτά πρότυπα, κάτι που επιτρέπει την απροβλημάτιστη ανταλλαγή πληροφοριών ανάμεσα στον οργανισμό και σε τρίτα μέρη, όπου αυτό είναι επιθυμητό. Παραδείγματα τέτοιων προτύπων είναι τα πρωτόκολλα POP3 και SMTP για τη μεταφορά μηνυμάτων ηλεκτρονικού ταχυδρομείου, CIFS και FTP για τη μεταφορά αρχείων, XML για την αποθήκευση και μεταφορά δεδομένων και XΗTML για την παρουσίαση πληροφοριών στην οθόνη του χρήστη.

Τέλος, τα intranets επιτρέπουν την εύκολη πρόσβαση στο τοπικό δίκτυο του οργανισμού από απομακρυσμένους χρήστες, μέσω των διάφορων τεχνολογιών VPN.

## Παραπομπές


## Δείτε επίσης
* Δίκτυο υπολογιστών
* Διαδίκτυο

## Εξωτερικοί σύνδεσμοι
* 
* 

Κατηγορία:Δίκτυα υπολογιστών
Κατηγορία:Ιδιωτικότητα στο Διαδίκτυο
Kamov Ka-8

Το **[[Kamov]] Ka-8 Иркутянин** (*Irkutyanin*) ήταν μονοθέσιο Σοβιετικό ελικόπτερο το οποίο πέταξε πρώτη φορά το 1947. Υπήρξε πρόδρομος του Ka-10. Έφερε κινητήρα M-76 ισχύος 27 ίππων, η απόδοση του οποίου αυξανόταν στους 45 ίππους με τη χρήση οινοπνεύματος ως καυσίμου.

## Εξωτερικοί σύνδεσμοι

* Το Kamov Ka-8 στην επίσημη ιστοσελίδα της Kamov
* Το Kamov Ka-8 στο ram-home.com 
* Το Kamov Ka-8 στο aviastar.org

K
Ρόναλντ Γκαρσία

Ο **Ρόναλντ Λάζαρο Χουστινιάνο "Νάτσο" Γκαρσία** (*Ronald Lázaro García*, 17 Δεκεμβρίου 1980) είναι Βολιβιανός πρώην ποδοσφαιριστής, ο οποίος αγωνίστηκε την περίοδο 2005-2010 στον Άρη Θεσσαλονίκης.

## Βιογραφία
Γεννήθηκε στις 17 Δεκεμβρίου 1980 στη Σάντα Κρουζ της Βολιβίας, έχει ύψος 1.84 εκ και βάρος 76 κιλά. Αγωνίζεται ως αμυντικός μέσος και συμμετείχε στην εθνική ομάδα της Βολιβίας που έλαβε μέρος στο Copa America 2007 στα γήπεδα της Βενεζουέλας.
Ξεκίνησε να ασχολείται με το ποδόσφαιρο σε ηλικία 9 ετών στην ποδοσφαιρική Ακαδημία Tahuichi Aguilera της χώρας του,  με προπονητή τον Román Sánchez. Σταδιακά πέρασε από όλες τις μικρές εθνικές ομάδες της χώρας του για να φτάσει και να καθιερωθεί στην Εθνική Ανδρών της Βολιβίας.
Η επαγγελματική του καριέρα άρχισε το 1998 με την ομάδα της Κλαμπ Μπολίβαρ, στην οποία και αγωνίστηκε μέχρι το 2001 με 50 συμμετοχές και 7 γκολ στο πρωτάθλημα Βολιβίας ενώ παράλληλα αγωνίστηκε και στο Κύπελλο Λιμπερταδόρες. Την τριετία 2001-2004 φόρεσε τα χρώματα της Πορτογαλικής ΦΚ Αλβέρκα και αγωνίστηκε σε 55 ματς σκοράροντας 5 φορές ενώ έφτασε πολύ κοντά στο να αγωνιστεί στην Μπενφίκα.Τελικά επέστρεψε στην πατρίδα του και πιο συγκεκριμένα στην  Oriente Petrolero αλλά εξαιτίας ενός σοβαρού τραυματισμού δεν μπόρεσε να αγωνιστεί κανονικά και τον Ιούλιο του 2005 μεταγράφηκε στον Άρη Θεσσαλονίκης. Αποτελούσε αναντικατάστατο μέλος της ομάδας καθώς πρόκειται για ιδιαίτερα δυναμικό και χαρισματικό παίκτη με πολύ σωστές τοποθετήσεις. Ήταν ένας παίκτης που αγαπήθηκε πολύ από τους φιλάθλους του Άρη.Αγωνίστηκε συνολικά 121 φορές με τη φανέλα του Άρη, 86 φορές σε αγώνες της κορυφαίας Κατηγορίας, 15 φορές σε αγώνες της Β' Κατηγορίας, 11 φορές σε αγώνες κυπέλλου και 9 φορές σε αγώνες των ευρωπαϊκών διοργανώσεων.

## Εξωτερικοί σύνδεσμοι

* Στατιστικά διεθνών παικτών της Βολιβίας

Κατηγορία:Βολιβιανοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εθνικής Βολιβίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Κλουμπ Μπολίβαρ
Κατηγορία:Ποδοσφαιριστές ΦΚ Αλβέρκα
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Οριέντε Πετρολέρο
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Α΄ κατηγορίας Κύπρου
Kamov Ka-10

Το **Kamov Ka-10** (ονομασία αναφοράς ΝΑΤΟ: «**Hat**») ήταν μονοθέσιο σοβιετικό ελικόπτερο παρατήρησης το οποίο πέταξε για πρώτη φορά τον Σεπτέμβριο του 1949. Αποτελούσε εξέλιξη του Ka-8 και επρόκειτο ουσιαστικά για μία ανοικτή πλατφόρμα με ομοαξονικό κύριο στροφείο. Κατασκευάστηκαν μόνο δεκαέξι μονάδες (τέσσερα πρωτότυπα και δώδεκα Ka-10M).

## Σχεδιασμός και ανάπτυξη
Το Ka-10 ήταν εξέλιξη του προγενέστερου Ka-8 που είχε αναπτύξει ο Νικολάι Κάμοφ. Το Ka-8 ήταν αρκετά επιτυχημένο ώστε να επιτραπεί στον Καμόφ να ιδρύσει το δικό του ανεξάρτητο σχεδιαστικό γραφείο το 1948. Η γενική διάταξή του ήταν παρόμοια με του Ka-8 και αποτελούνταν από μια ανοικτή κατασκευή από ατσάλινες δοκούς στην οποία ήταν εγκατεστημένος ο κινητήρας, την θέση του πιλότου και το διπλό στροφείο. Ήταν όμως μεγαλύτερων διαστάσεων, είχε βελτιωμένο σύστημα μετάδοσης κίνησης και στροφείο καθώς και τον νέο κινητήρα Ivchenko AI-4 των 55 hp που δημιουργήθηκε ειδικά για το ελικόπτερο αυτό.

## Επιχειρησιακή ιστορία
Το αρχικό Ka-10 πραγματοποίησε την παρθενική του πτήση το Σεπτέμβριο του 1949. Ακολούθησαν τρία ακόμα πρωτότυπα τα οποία αξιολογήθηκαν από τη Σοβιετική Ναυτική Αεροπορία. Το 1950 ένα από τα ελικόπτερα έλαβε μέρος στις αεροπορικές επιδείξεις στο Τουσίνο, ενώ ένα άλλο ήταν το πρώτο σοβιετικό ελικόπτερο που πραγματοποίησε προσνήωση (στις 7 Δεκεμβρίου 1950).

Το 1954 κατασκευάστηκαν δώδεκα βελτιωμένα Ka-10M για τις συνοριακές δυνάμεις του Ναυτικού. Είχαν διπλό κάθετο ουραίο, βελτιωμένο στροφείο και συστήματα ελέγχου.

## Εκδόσεις
;Ka-10
:Μονοθέσιο ελικόπτερο παρατήρησης.

;Ka-10M
:Έκδοση με διπλό κάθετο ουραίο και άλλες βελτιώσεις.

## Χρήστες
;ΕΣΣΔ
*Σοβιετική Ναυτική Αεροπορία

## Παραπομπές


## Βιβλιογραφία
* Alexander, Jean. *Russian Aircraft since 1940*. London: Purnell Book Services, 1975. .
* Apostolo, Giorgio. *The Illustrated Encyclopedia of Helicopters*. New York: Bonanza Books, 1984.  .
* Gunston, Bill. *The Osprey Encyclopedia of Russian Aircraft 1875–1995*. London: Osprey, 1995. .

## Εξωτερικοί σύνδεσμοι

* Το Kamov Ka-10 στην επίσημη ιστοσελίδα της Kamov
* Το Kamov Ka-10 στο ram-home.com 
* Το Kamov Ka-10 στο aviastar.org

K
K
Σωτήρης Γκορίτσας

Ο **Σωτήρης Γκορίτσας** (Αθήνα, 1955 - ) είναι Έλληνας σκηνοθέτης. Σπούδασε οικονομικά στην ΑΣΟΕΕ (νυν Οικονομικό Πανεπιστήμιο) και κινηματογράφο στο London International Film School (LIFS) στο Λονδίνο. Την περίοδο 1985–1988 σκηνοθέτησε πάνω από 25 ντοκιμαντέρ για την ΕΤ1, για τις εκπομπές *Η ΕΡΤ στη Βόρειο Ελλάδα* και *Περισκόπιο* . Παράλληλα εργάστηκε και στη διαφήμιση. Οι ταινίες του έχουν παρουσιαστεί σε διεθνή διαγωνιστικά φεστιβάλ (Κάννες, Τόκιο, Μόντρεαλ, Σικάγο, Αμιένη, Κάϊρο κλπ) όπου  και έχουν αποσπάσει βραβεία και διακρίσεις για το σενάριο και την σκηνοθεσία. Η πρώτη μεσαίου μήκους ταινία *του Δέσποινα* βραβεύτηκε το 1990 σαν η *Α' καλύτερη στο φεστιβάλ Θεσ/κης.* Η πρώτη μεγάλου μήκους ταινία του *[[Απ' το χιόνι]]* απέσπασε τον Χρυσό Αλέξανδρο στο διεθνές  Φεστιβάλ Κινηματογράφου Θεσσαλονίκης το 1993 και πολλά βραβεία σε άλλα διεθνή φεστιβάλ. Η δεύτερη ταινία του *[[Βαλκανιζατέρ]]* το 1997 είχε μεγάλη εμπορική επιτυχία η οποία σηματοδότησε την αρχή της επιστροφής του κοινού στην ελληνική ταινία. Η ταινία του *[[Απ' τα κόκαλα βγαλμένα]]* βραβεύτηκε το 2011 ως η Α' καλύτερη ταινία στο φεστιβάλ του Λος Άντζελες και από την Ελληνική Ακαδημία Κινηματογράφου (Ε.Α.Κ) για τους ηθοποιούς και το μοντάζ της.    

Ανάμεσα στους σταθερούς του συνεργάτες είναι ο Νίκος Πορτοκάλογλου ο οποίος έχει συνθέσει τα περισσότερα σάουντρακ των ταινιών του από τα οποία πολλά τραγούδια έγιναν και εμπορικές επιτυχίες. Όλες οι ταινίες του προβάλλονται επανειλημμένα τόσο στην ιδιωτική, συνδρομητική όσο και στη δημόσια  τηλεόραση. Ιδρυτικό στέλεχος της Ελληνικής Ακαδημίας Κινηματογράφου (Ε.Α.Κ) και μέλος του πρώτου της Δ.Σ. έχει επίσης συμμετάσχει σε επιτροπές κρίσης σεναρίων τόσο του Ε.Κ.Κ. όσο και της ΕΡΤ.  

## Φιλμογραφία
**Κάποιος ξαγρυπνά* (1987)
**[[Δέσποινα (ταινία, 1990)|Δέσποινα]]* (1990)
*''Απ' το χιόνι'' (1993)
**[[Βαλκανιζατέρ]]* (1997)
**[[Μπραζιλέρο]]* (2001)
**[[Παρέες]]* (2007)
**[[Απ' τα κόκαλα βγαλμένα]]* (2010)
*''Εκεί που ζούμε'' (2022)

## Παραπομπές


## Εξωτερικοί σύνδεσμοι

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Ναός Αγίου Ανδρέα (Μάντοβα)

Χαρακτηριστικό δείγμα αναγεννησιακής αρχιτεκτονικής ο **ναός του αγίου Ανδρέα** (Μάντοβα, 1460), είναι έργο του Φλωρεντίνου αρχιτέκτονα Λεόν Μπατίστα Αλμπέρτι (Leon Batista Alberti) (1404- 1472). Κατά την Αναγέννηση η αρχιτεκτονική απέκτησε διαφορετική όψη. Η κοσμική όψη της διακρίνεται ιδιαίτερα στα *παλάτσι* της Φλωρεντίας και στα ανάλογα μέγαρα μέγαρα που κτίστηκαν περί τον 15ο αι. για πρίγκιπες και εμπορικές οικογένειες. Στην περίπτωση των ναών εισήχθησαν στοιχεία -όπως οι κίονες, τα αετώματα και οι αψίδες- από κλασικά ρωμαϊκά κτήρια. 

Από την πρόσοψή του εν λόγω ναού διακρίνεται ιδιαίτερα μια αψίδα ρωμαϊκού τύπου, αλλά και η χρήση αετώματος, καθώς και η μετατροπή των πλάγιων κλιτών σε σειρές παρεκκλησιών ανάμεσα σε χοντρές αντηρίδες. Επίσης οι εσωτερικές όψεις των πλαγίων κλιτών συγκροτήθηκαν από μια σειρά θριαμβικών αψίδων. Η όλη κλίμακα της εκκλησίας είναι ρωμαϊκή και το κεντρικό της τόξο, το μεγαλύτερο από όλα, τονίζεται ιδιαίτερα με μικρότερα αρχιτεκτονικά στοιχεία που βρίσκονται πλάι του. Όσον αφορά στις ομοιότητες, θα μπορούσε κανείς να προσθέσει για τον Αλμπέρτι, ότι δεν εγκατέλειψε απόλυτα τη γοτθική φόρμα αλλά «μετέφρασε» ορισμένα γοτθικά χαρακτηριστικά σε μια κλασική φόρμα, αμβλύνοντας τη «βαρβαρική» οξυκόρυφη αψίδα με κλασικές παρεμβολές σε ένα παραδοσιακό πλαίσιο.

Ο Αλμπέρτι, σε αντίθεση με προγενέστερες μεσαιωνικές φόρμες, διαχώρισε στο οικοδόμημα την πρόσοψη από το σώμα του ναού, μετατρέποντάς τη σε ανεξάρτητο νάρθηκα. Η Joan Gadol, επίσης, αναφέρει πως «*ο αρχιτεκτονικός σκοπός της σχηματοποίησης στο χώρο μέσω της μορφής του ναού της αρμονικής τάξης του κόσμου, πραγματοποιήθηκε μεγαλόπρεπα στην εκκλησία του Αγ. Ανδρέα. Αυτό ήταν το τελευταίο αρχιτεκτονικό έργο του και αποτυπώνει τις θεωρητικές του ιδέες με τέλεια καλλιτεχνική διαύγεια*». 

## Παραπομπές - σημειώσεις


## Βιβλιογραφία
* Gadol Joan. 1969. *Leon Battista Alberti, Universal Man of the Early Renaissance*. Chicago: The University of Chicago Press
* Marvin Trachtenberg and Isabelle Hyman. 1986. *Architecture, from Prehistory to Post-Modernism*. Englewood Cliffs, NJ: Prentice-Hall
* Φυρνώ-Τζόρνταν, Ρόμπερτ, 1981, *Ιστορία της Αρχιτεκτονικής*, Υποδομή, Αθήνα.

Κατηγορία:Εκκλησίες στην Ιταλία
Κατηγορία:Αναγεννησιακή αρχιτεκτονική
Μαντοβα
Λεό Λέανδρος

Ο **Λέανδρος Παπαθανασίου**, γνωστός καλλιτεχνικά ως **Λεό Λέανδρος** (Αστακός Αιτωλοακαρνανίας, 23 Αυγούστου 1923 – Πευκί Εύβοιας, 31 Οκτωβρίου 2025) ήταν Έλληνας μουσικός, συνθέτης, τραγουδιστής, στιχουργός, τραγουδοποιός και μουσικός παραγωγός.

## Βιογραφικό
Γεννήθηκε το 1923 στον Αστακό Αιτωλοακαρνανίας. Τη δεκαετία του '50 μετανάστευσε στη Γερμανία για να σταδιοδρομήσει στο τραγούδι και τη σύνθεση. Χρησιμοποίησε τα καλλιτεχνικά ψευδώνυμα *Λεό Λέανδρος* και *Μάριο Πάνας*.

Απεβίωσε στις 31 Οκτωβρίου 2025, σε ηλικία 102 ετών.

## Σταδιοδρομία
Είχε κάποια επιτυχία αλλά αφοσιώθηκε στην προώθηση της καριέρας της κόρης του, Βασιλικής, που σταδιοδρόμησε ως Βίκυ Λέανδρος.

Ο Λέανδρος συνέθεσε και έκανε την παραγωγή για πολλούς καλλιτέχνες όπως ο Χούλιο Ιγκλέσιας, ο Ντέμης Ρούσος και Νάνα Μούσχουρη, μεταξύ άλλων.

Το 1983 αποσύρθηκε από την ενεργή δράση αλλά επέστρεψε στο στούντιο στις αρχές της δεκαετίας του '90, για τρεςι δίσκους της κόρης του. Οι δίσκοι του έχουν πουλήσει πάνω από 120 εκατομμύρια παγκοσμίως.

Στις 29 Αυγούστου 2024, με γραπτή δήλωσή του, γνωστοποίησε εξώδικο που είχε αποστείλει στη κόρη του, με το οποίο της απαγόρευε να ερμηνεύει τα τραγούδια που έχει δημιουργήσει ή συνδημιουργήσει ο ίδιος στη συναυλία της στο Ηρώδειο, στις 6 Σεπτεμβρίου. Ο λόγος που τον οδήγησε σε αυτή την απόφαση ήταν η παράλειψη αναφοράς του ονόματός του, που «υποβαθμίζει και απομειώνει τόσο τον ίδιο ως συνθέτη και δημιουργό, όσο και τα έργα του, προσβάλλοντας έτσι τα δικαιώματα και την προσωπικότητά του*».*

Ο Λέανδρος ήταν ο πρώτος ερμηνευτής του ύμνου του Παναθηναϊκού, τον οποίο συνέθεσαν το 1958 ο Γιώργος Οικονομίδης και ο Γιώργος Μουζάκης.

## Δισκογραφία

## Παραπομπές


## Εξωτερικοί σύνδεσμοι
*Επίσημη ιστοσελίδα
*
*

Κατηγορία:Έλληνες τραγουδοποιοί
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές με επισήμανση
Kamov Ka-15

Το **[[Kamov]] Ka-15** (ονομασία αναφοράς ΝΑΤΟ: «**Hen**») ήταν διθέσιο σοβιετικό ελαφρύ ελικόπτερο γενικής χρήσης το οποίο πέταξε πρώτη φορά στις 14 Απριλίου 1952. Ήταν το πρώτο  στον κόσμο ελικόπτερο με ομοαξονικό στροφείο το οποίο εντάχθηκε σε μαζική παραγωγή. Οι κρατικές δοκιμές αποδοχής του ολοκληρώθηκαν το 1955 και το εντάχθηκε σε παραγωγή το επόμενο έτος στο εργοστάσιο αεροσκαφών Νο. 99 στην πόλη Ουλάν Ουντέ. Υπήρξε επίσης πρόδρομος του Ka-18 και έφερε κινητήρα M-14. Χρησιμοποιήθηκε κυρίως για αγροτικούς σκοπούς, περιπολίες και τον έλεγχο της αλιείας.

## Σχεδιασμός και ανάπτυξη
Το 1950, έπειτα από αξιολόγηση του μονοθέσιου ελικοπτέρου Kamov Ka-10, η Σοβιετική Ναυτική Αεροπορία ζήτησε την ανάπτυξη ενός ελικοπτέρου μεγαλύτερων διαστάσεων που θα είχε κλειστή καμπίνα και επαυξημένες δυνατότητες αλλά θα διατηρούσε το ομοαξονικό στροφείο του Ka-10. Οι δοκιμές του ελικοπτέρου που προέκυψε, του Ka-15, ξεκίνησαν στις αρχές του 1952.

Σε αντίθεση με την άτρακτο του Ka-10, που ήταν ανοικτή και κατασκευασμένη από ατσάλινους σωλήνες, η άτρακτος του Ka-15 ήταν πιο συμβατικής μορφής. Ήταν μεν κατασκευασμένη από ατσάλινους σωλήνες, όπως και του Ka-10, όμως το εμπρόσθιο τμήμα της ήταν καλυμμένο από φύλλα κόντρα πλακέ και το οπίσθιο τμήμα της από φύλλα ντουραλουμίνιου. Προωθούνταν από αστεροειδή κινητήρα Ivchenko AI-14V των 255 hp. Το σύστημα προσγείωσης ήταν σταθερό, αποτελούμενο από δύο κύριους τροχούς και δύο μικρότερους τροχούς στο εμπρόσθιο τμήμα της ατράκτου.

## Επιχειρησιακή ιστορία
Τα Ka-15 εντάχθηκαν σε υπηρεσία με τη Ναυτική Αεροπορία το 1955 περίπου. Απονηώνονταν από παγοθραυστικά για να πραγματοποιήσουν  αναγνωριστικές αποστολές, ενώ χρησιμοποιήθηκαν επίσης ως αεροσκάφη συνδέσμου και σαν εκπαιδευτικά. Επιχειρήθηκε η εγκατάσταση βυθιζόμενου σόναρ προκειμένου να χρησιμοποιηθούν τα Ka-15 ως ανθυποβρυχιακά, όμως το εγχείρημα δεν ευοδώθηκε διότι τα ελικόπτερα δεν είχαν την απαιτούμενη μεταφορική ικανότητα για να φέρουν τον αναγκαίο εξοπλισμό. 

Από το 1958 η Aeroflot άρχισε να χρησιμοποιεί το Ka-15M, μία έκδοση του ελικοπτέρου για την πολιτική αεροπορία. Σε αυτό το ρόλο τα Ka-15 αξιοποιήθηκαν μεταξύ άλλων στον ψεκασμό των καλλιεργειών, σε περιπολίες για την εποπτεία αγωγών και του δικτύου ηλεκτροδότησης, την μεταφορά αεροπορικού ταχυδρομείου και ως ιπτάμενα ασθενοφόρα.

## Εκδόσεις
;Ka-15
:Έκδοση παραγωγής για το Σοβιετικό Ναυτικό.

;Ka-15M
:Έκδοση του Ka-15 για πολιτική χρήση.

; Ka-18
: Τετραθέσιο ελαφρύ ελικόπτερο γενικής χρήσης.

## Χρήστες
;ΕΣΣΔ
* Σοβιετική Ναυτική Αεροπορία
* Aeroflot

## Δείτε επίσης
;Ελικόπτερα που σχετίζονται με την ανάπτυξη του Ka-15
* Kamov Ka-18

;Συγκρίσιμα ελικόπτερα
* Bell 47

## Παραπομπές


## Βιβλιογραφία
* 
* 
* 
* 
* 

## Εξωτερικοί σύνδεσμοι
* 

K
K
K
K
Ρεντά Μανσούρ

Ο **Ρεντά Μανσούρ** (Αραβικά: رضا منصور, εβραϊκά: ר ד א מ נ צ ו ר,) είναι Ισραηλινός ποιητής, ιστορικός και διπλωμάτης. Έχει εκδώσει τρία βιβλία με ποιήματα και έλαβε το Βραβείο Miller του Πανεπιστημίου της Χάιφα, καθώς και την Προεδρική Υποτροφία για νέους συγγραφείς. 

Ο Mansour γεννήθηκε το 1965 στο χωριό Ισφίγια των Δρούζων στο βόρειο Ισραήλ.

## Βιβλία
* *Tender Leafs Conscience* (2004)
* *The Man of Dreams* (1987) 
* *From the Battlefields to the Land of Freedom* (1991) 

Κατηγορία:Ισραηλινοί ποιητές
Παρολκή

thumb|right|290px|Σιδηροδρομική άμαξα παρόλκησης - Διώρυγα Παναμά
Ο όρος **παρολκή** ή **παρόλκηση**, κοινώς "γεντεκλίκι" είναι ναυτικός όρος που σημαίνει ειδικά την ρυμούλκηση παντός πλωτού αντικειμένου ή μέσου, με σχοινί, που επί τούτου ονομάζεται "πάρολκος", και που διενεργείται από τη ξηρά. Η παρολκή ως μέσον πλου θεωρείται από τις πρώιμες μορφές ναυσιπλοΐας όπως είχε αναπτυχθεί στο ποταμό Νείλο στην αρχαία Αίγυπτο.

Η παρολκή απαντάται συνήθως κατά τον αντάπλου πλοίων,  ή σκαφών, σε ποταμούς και ειδικότερα σε διώρυγες. Τα πλοία που εισέρχονται σε τέτοιους χώρους παύουν να κινούνται με δικά τους μέσα (αυτοδύναμα) και ρυμουλκούνται με σχοινιά "παρόλκους", όπου το ένα άκρο τους προσδένεται σε στυλίδιο ρυμούλκησης του πλοίου και το άλλο άκρο ζεύονται άνδρες ή ζώα.

Αν η παρολκή γίνεται από μια μόνο πλευρά τότε ο πηδαλιούχος θα πρέπει ν΄ αντιτάσσει κατάλληλους οιακισμούς (παρατιμονιές) έτσι ώστε η γραμμή πλώρης να παραμένει παράλληλος προς την ακτογραμμή.

Σήμερα η παρολκή σε πολλά σημεία του κόσμου και ιδιαίτερα σε διώρυγες όπως στη Διώρυγα Παναμά γίνεται από ειδικές σιδηροδρομικές άμαξες που κινούνται επί οδοντωτών σιδηροτροχιών παράλληλα της διώρυγας. Επίσης με παρολκή γίνεται και η είσοδος των πλοίων μέσα σε μόνιμές δεξαμενές, από μόνιμα εγκατεστημένα πλευρικά βαρούλκα κάθετης διάταξης.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.584.

Κατηγορία:Ναυσιπλοΐα
Κατηγορία:Ναυτική τέχνη